GiliGold/VAD_KnessetCorpus huggingface dataset:
קרני להד: בסדר, סליחה, אני מצטערת.
אביטל שטרנברג: אנחנו בדקנו באלו מקרים אנשים הועמדו לדין על סעיף 6 – מדובר באנשים שעזרו להעביר באופן מסודר ומאורגן קבוצות של אנשים; לא מדובר לא במימיה, לא בסמיכה ולא בטיפול רפואי.
יעקב כץ: אבל לזרוק בוץ על מדינת ישראל זה בנורמה.
אביטל שטרנברג: אין שום כוונה להעמיד לדין רופא שיושיט עזרה.
אביטל שטרנברג: אבל כמו שאמרתי, אם הוועדה תחשוב שצריך להוסיף הערה בגופו של סעיף 6 – בבקשה.
אביטל שטרנברג: שכחתי נקודה אחת מאוד חשובה: לא הבהרתי לעניין שלושה חודשים ותשעה חודשים, שהכוונה היא לעשות RSD לכולם.
אביטל שטרנברג: זאת אומרת המדיניות היא שהיום לא עושים לאריתראים ולסודנים RSD, אלב מהרגע שהחוק יפעל והמתקן יפעל ייעשה RSD לכולם.
יונתן ברמן: למה אתם לא מגדירים את זה?
אמנון כהן: לא, אתה לא שואל שאלות.
אמנון כהן: רק באישור.
יונתן ברמן: למה אתם לא מגדירים את זה בחוק?
אמנון כהן: המשרד לביטחון הפנים, בבקשה.
בוסנה ירדני: צהריים טובים, אני עו"ד בוסנה ירדני מהייעוץ המשפטי במשרד לביטחון הפנים.
בוסנה ירדני: תודה על זכות הדיבור.
בוסנה ירדני: אני רוצה לעדכן שאתמול התקיים דיון בנוכחות המנכ"ל לגבי תוספת הבנייה בסהרונים, ומחר יהיה דיון המשך אצל השר.
בוסנה ירדני: ביום ראשון יהיה דיון אצל ראש הממשלה בנושא שעלה כאן.
בוסנה ירדני: יש לי הערה, למען הסר ספק- -
אמנון כהן: יש לוח זמנים לכל הנושא הזה?
בוסנה ירדני: אני בטוחה שמחר יהיו לי תשובות יותר טובות.
אמנון כהן: את יכולה לעדכן את הוועדה מחר אחרי הדיונים.
אמנון כהן: להרים טלפון למנהלת הוועדה או ליועצת המשפטית של הוועדה כדי שנוכל לדעת איפה זה עומד, כי זה גם קשור גם אם אני מקדם את הצעת החוק, כי בלי תקציב אי אפשר לבצע.
אמנון כהן: רציתי לסיים אותו לפני הפגרה.
אמנון כהן: אבל אם אין תשובות ולא דחוף, ולאוצר אין כסף – אז מה הלחץ?
בוסנה ירדני: קיבלתי, אני אבצע את זה.
בוסנה ירדני: לגבי הצעת החוק יש לי הערה קטנה למען הסר ספק ולמען הבהירות, וזה פשוט גם לא מופיע בדברי ההסבר: כאשר מדברים על מתקן כליאה או משמורת זה חייב להיות בנהלים של שירותי בתי הסוהר – הנהלים הקיימים שנקבעים על-ידי מנהל שירות בתי הסוהר.
בוסנה ירדני: ואם מדובר במנגנון חדש שלא קיים זה מצריך חקיקה חדשה.
אמנון כהן: כשהצעת החוק עוברת לממשלה הממשלה יושבת.
אמנון כהן: השר שלך העיר את תשומת לבם של כל הגורמים שם לפני שזה בא למליאה?
אמנון כהן: כי אני בדרך כלל מקבל הצעות חוק מתואמות עם הממשלה, וכל ההערות נעשות שם.
אמנון כהן: זאת אומרת אולי השר נרדם בשמירה – לא יודע, אני לא רוצה להגיד סתם מילים.
אמנון כהן: או אתם, היועצים המשפטיים, לא הסבתם את תשומת לבו שיש פה סעיף בעייתי.
אמנון כהן: עכשיו התעוררתם או ידעתם קודם ולא טיפלתם?
בוסנה ירדני: לדעתי, הנושא כן עלה.
בוסנה ירדני: תתקן אותי עורכת הדין ממשרד המשפטים.
בוסנה ירדני: אני דיברתי אתמול עם היועץ המשפטי של המשרד, והוא אמר לי שאלה דברים ברורים, שהנושא עלה כבר בעבר, והוא אמר לי שאעלה את זה בוועדה למען הסר ספק מלבם של כל הגורמים בנושא.
אמנון כהן: העיקר דיברתם – אנחנו צריכים לטפל בזה בסוף.
אמנון כהן: משרד המשפטים, אנחנו צריכים לדעת האם זאת האכסניה הזאת.
אביטל שטרנברג: המודל המשפטי הוא מספיק, אבל אני מציעה שאחז יתייחס.
בוסנה ירדני: כן, תודה רבה.
אמנון כהן: אחז, אתה מתייחס לכל ההערות, כולל להערה של המשרד לביטחון הפנים.
אחז בן-ארי: איתרע מזלנו, ואנחנו צריכים להיות אחראיים למדינה הזאת.
אחז בן-ארי: אין לנו הלוקסוס להעלות הצעות שלא מתיישבות עם אינטרסים לאומיים בהכרח.
אחז בן-ארי: כמובן, צריך לעשות את זה בצורה חוקתית כיאה למדינה דמוקרטית.
אחז בן-ארי: אבל אם נישן מספיק טוב אנחנו נמצא את עצמנו מתמודדים עם בעיות שאירופה לא יודעת איך להתמודד איתן.
אחז בן-ארי: זה לא חוק לפליטים.
אחז בן-ארי: הפליטים לא אמורים לשבת במתקנים האלה או במתקן הזה או במשמורת הזאת.
אחז בן-ארי: בגלל זה נקבעו בהצעת החוק שני רמזים: האחד, יש לוח זמנים קשוח שמחייב את רשויות המדינה לברר האם מדובר בפליט- -
יוליה שמאלוב-ברקוביץ: איך הם עושים את זה?
אחז בן-ארי: יש צוות.
יעקב כץ: הנה, הוא אומר, ועד היום מצאו שיש שלושה פליטים.
אחז בן-ארי: יש תהליך בירור, ואנחנו גם נעזרים ב - - - אם לא עומדים בלוח הזמנים שמוצע כאן זה אחד השיקולים לשחרר.
אחז בן-ארי: שנית, זאת הוראה שמופיעה בענייני שחרור שאם שר הפנים נתן למסתנן אשרה ורישיון ישיבה בישראל, וזה בעצם משקף שיקול, למשל, שהוא הוכר כפליט, שר הביטחון חייב לבטל את צו הגירוש, ואז האיש משוחרר כמובן מן המתקן.
אחז בן-ארי: אחד הקשיים בהקמת המתקן הזה הוא לא רק היקפו, אלא גם סוג השירותים שצריכים להינתן בו.
אחז בן-ארי: לא מדובר בכלא, אלא במשמורת – זה שייך לעולם המונחים שקיים בחוק הכניסה לישראל.
אחז בן-ארי: זה מתקן שדומה יותר לכפר מתוחם מאשר למתקן כליאה מובהק.
אחז בן-ארי: שירות בתי הסוהר העלה מבחינה משפטית בדיונים שקדמו להצעת החוק את הטענה שהוא לא יכול לנהל כפר, כלומר שיבואו אנשים לגור בו בצורה וולונטרית.
אחז בן-ארי: הוא לא מנהל כפרים.
אחז בן-ארי: הטלת משימה כזאת הייתה באמת מצריכה לתקן את החוק ולהסמיך אותו לכך.
אמנון כהן: מי יפעיל אותו בסוף?
אחז בן-ארי: השב"ס.
יולי יואל אדלשטיין: שב"ס, מתוקף צווים שאנחנו נוציא לו שהוא יוכל לעמוד בתנאים של החוק.
אחז בן-ארי: לפי המודל שאנחנו מדברים עליו מדובר במשמורת - -
אמנון כהן: למה אי אפשר לקבל את הבקשה שלהם?
אמנון כהן: הפלטפורמה קיימת, למה צריך ליצור משהו חדש?
יולי יואל אדלשטיין: לא צריך ליצור משהו חדש.
אמנון כהן: הרי הם טוענים שהם לא יכולים לטפל בכפר.
יולי יואל אדלשטיין: הם יכולים לטפל.
יולי יואל אדלשטיין: לא משנה איך יקראו למתקן – כפר או עיר, זה לא משנה.
יולי יואל אדלשטיין: מה שהם צריכים מתוקף החוקים שלהם זה אסמכתה.
אמנון כהן: זה יבוא לידי ביטוי בחוק?
אמנון כהן: אני לא רוצה להוציא חוק כשעדיין לא סגרתי את הפינה הזאת.
יולי יואל אדלשטיין: אין לזה בעיה עם החוק.
יולי יואל אדלשטיין: זה מקוים כל יום בשוטף.
אמנון כהן: המשרד לביטחון פנים, אני מבקש שתעבירו את ההערה שלכם בכתב ליועצת המשפטית של הוועדה.
אמנון כהן: ידידי אדלשטיין יעביר גם איזה אסמכתאות כבודו ייתן אחר כך כדי שאדע שכל הפינות האלה סגורות.
יולי יואל אדלשטיין: אני קצת מופתע, כבוד היושב ראש, שזה עלה כי עם אנשי השב"ס כבר סגרנו את זה.
אמנון כהן: כשמעלים אצלי הערה חשובה אני מתייחס בכובד ראש, אני לא עובד עם הממשלה.
אמנון כהן: הממשלה קיבלה החלטה, ולא תמיד הצליחו להעביר את ההחלטה שם.
אמנון כהן: אני פה, פתוח.
אמנון כהן: לכן אם יש משהו מוצדק שצריך לסגור את הפינה הזאת – אנחנו איתכם.
אמנון כהן: לכן תעבירו את החומר ליועצת המשפטית של הוועדה.
אמנון כהן: נמצא את המונחים.
אמנון כהן: לכן זה דיון מקדים לשמוע את כל ההערות.
אמנון כהן: לאחר מכן אנחנו נדע איך להתקדם עם זה.
אמנון כהן: יש לך עוד משהו להגיד, אחז?
אמנון כהן: אני מסכם - -
יוליה שמאלוב-ברקוביץ: אפשר לשאול, אדוני היושב ראש, כמה זמן אנשים יהיו במתקן הזה?
אחז בן-ארי: הצו החוקי הוא לשלוש שנים, וההצעה היא להחזיק אותם שלוש שנים, אלא אם כן לפני-כן - -
יוליה שמאלוב-ברקוביץ: עד שלוש שנים.
אחז בן-ארי: עד שלוש שנים.
קריאה: מינימום שלוש שנים.
אמנון כהן: כשניכנס לגוף החוק נלמד את זה לעומק.
אמנון כהן: חבר הכנסת ברוורמן, מה רצית להגיד, אדוני?
אחז בן-ארי: אם הכנסת תחליט להאריך את החוק היא תצטרך להתייחס גם לזה.
יוליה שמאלוב-ברקוביץ: מה עכשיו – מינימום או מקסימום?
שרון הראל: מה שכתוב כאן זה מינימום שלוש שנים, לא מקסימום שלוש שנים.
אמנון כהן: חברת הכנסת שמאלוב-ברקוביץ', אני מבקש ממך.
אמנון כהן: כרגע לא נכנסנו לסעיפים, לא עברנו סעיף-סעיף.
אמנון כהן: אנחנו דיברנו במאקרו - -
יוליה שמאלוב-ברקוביץ: סליחה שאני מפריעה לך.
אמנון כהן: חס וחלילה, נוכחותך חשובה, דעותייך גם חשובות.
אמנון כהן: גם אם יהיו לך הסתייגויות לגבי הצעת החוק אנחנו נתחשב בכובד ראש.
אמנון כהן: אבל כרגע לא נכנסנו לסעיפים.
אמנון כהן: אני גם רציתי לשמוע את הארגונים, את הגופים שמטפלים במגע עם אותם אנשים, את הרופאים שבאים במגע עם אותם אנשים – לראות שאנחנו לא עושים משהו שהוא בלתי סביר בעליל.
אמנון כהן: אנחנו מצד אחד מדינה דמוקרטית, ומצד שני צריכים לשמור על גבולותיה; מצד שלישי – צלם אנוש.
אמנון כהן: אנחנו עברנו בהיסטוריה שלנו הרבה מאוד דברים, ואנחנו רוצים לעזור, אבל לא יותר מדי על חשבון בנינו.
אמנון כהן: אבל כמובן, אנחנו צריכים ללמוד שזה עומד באמנות הבינלאומיות עד כמה שאפשר, כמובן, ופה הדילמות שלנו.
אמנון כהן: אבל בסוף נוציא חוק מידתי וטוב עד כמה שאפשר.
אמנון כהן: בבקשה, חבר הכנסת ברוורמן.
אמנון כהן: תודה רבה על שבאת.
אמנון כהן: היית שותף גם בוועדה אחרת, אני יודע.
אבישי ברוורמן: סליחה שאיחרת, אבל אתה בעצם אמרת חלק מהדברים שאני אומר.
אבישי ברוורמן: ברור שעקב פערי השכר ישראל לא יכולה להיות מוצא להגירה של עבודה מאפריקה כי בסופו של דבר יש לנו הגבול היחיד היבשתי עם אפריקה, והתוצאות תהיינה חמורות למדינת ישראל.
אבישי ברוורמן: השאלה היחידה – וראיתי את החומר של האיגודים לזכויות האזרח והאו"ם, וכמו שאמרת – מידתיות.
אבישי ברוורמן: מכיוון שלצערי, לאחרונה ישראל גם נראית בעולם כמדינה שמעבירה חוקים שלא מתקבלים במדינות נאורות הייתי מאוד שמח, אדוני – אני מכיר את חוכמתך ואת חוכמת הלב שלך – יש פה הרבה אנשים שיש להם חוכמת המוח, אבל אין להם חוכמת הלב – אני מאמין שהתיקונים הנדרשים- -
אמנון כהן: תודה, תודה, תמשיך בדברים האלה.
אבישי ברוורמן: אתה היחיד שנתתי לו להיות ממלא המקום שלי כיושב ראש ועדת כספים.
יעקב כץ: יש כאן קשרים אישיים.
אמנון כהן: יש בכנסת חברויות חוצות מפלגות.
אבישי ברוורמן: בדרך כלל הן חוצות מפלגות, כי במפלגות הן לא קיימות.
אמנון כהן: בסיעה שלנו זה קיים.
אבישי ברוורמן: אצל חלק.
אבישי ברוורמן: הצורך לקחת את ההערות שנאמרו כאן לפני שנכנסתי, לתיקון לגבי פליט – ישראל נמצאת במצב שיותר אנשים בעולם רואים שהיא נעלמת מהמדינות הנאורות לאור החקיקה - -
יעקב כץ: אולי הם מוכנים לקחת מאתנו.
אבישי ברוורמן: כצל'ה, אתה אדם נורא נחמד - -
יעקב כץ: תגיד גם לי כמה מילים טובות.
אבישי ברוורמן: - - אבל הדברים שאתה מעביר הם מעוררי חלחלה.
יעקב כץ: אני אף פעם לא אגיד לך את זה, ברוורמן.
יוליה שמאלוב-ברקוביץ: אם אנחנו כל כך לא נאורים, למה כולם באים לפה?
אבישי ברוורמן: הבקשה שלי היא ללכת ברצינות לגבי הפליט בנושא זכויות האזרח.
אבישי ברוורמן: לצערי, המשטר הישראלי מידרדר בכל כך הרבה תחומים, ולכן אם יעשו את זה בצורה לא מידתית ולא חכמה התוצאה גם מבחינה בינלאומית תהיה גרועה מאוד, מעבר לנושא שזה לא - - -
אמנון כהן: כיוונת לדעת גדולים, וגם הממשלה לקחה את זה בחשבון.
אמנון כהן: שמענו שהם חזרו עם החוק.
אמנון כהן: החוק הראשון היה קצת יותר קשה, ואני מבקש עכשיו מהמציעים, הממשלה, להתחשב בכל מה שעלה כאן בדיון עד כמה שאפשר, ולדיון הבא לבוא יותר מוכנים כי בדיון הבא אני רוצה להתחיל את ההקראה, ולהתחיל לראות סעיף-סעיף, ואם אפשר לשנות פה ושם מה שאפשר לשנות.
אמנון כהן: לכן כל מי שיש לו הערות יכול להעביר ליועצת המשפטית של הוועדה, כולל המשרד לביטחון הפנים; לראות איך זה משתלב.
אמנון כהן: ואני גם מבקש ממשרד הפנים להעביר את הסמכויות שאתם רוצים לתת להם בעתיד על-ידי צווים, אפילו לתת טיוטה לפחות כדי שנדע שהפינה הזאת סגורה.
אמנון כהן: אני מודה לכל מי שהשתתף בדיון הזה.
אמנון כהן: על סדר היום: הצעת חוק לייעול האכיפה ולשמירה על ביטחון הציבור (חילוט וסמכויות פיקוח) (תיקוני חקיקה) - רביזיה לסעיף 16.
אמנון כהן: ביקשתי, על-פי בקשת המשרד לביטחון פנים, לקיים רביזיה בנושא הזה, בסעיף 16, 17 לחוק.
אמנון כהן: לפני שאני מנמק, אני רוצה להצביע על פתיחת הדיון ברביזיה.
אמנון כהן: מי בעד הרביזיה לנושא של הצעת החוק?
אמנון כהן: הצבעה בעד – פה אחד הרביזיה אושרה.
אמנון כהן: הרביזיה אושרה, לכן אני פותח את הדיון.
אמנון כהן: הכנסנו שינויים רבים בחוק של ייעול האכיפה ושמירה על ביטחון הציבור.
אמנון כהן: אני שוב רוצה להודות ליועצים המשפטיים של הוועדה, שעמלו שעות רבות וימים ולילות על-מנת לשנות את החקיקה, שתצא חקיקה עד כמה שיותר טובה ממה שהיתה.
אמנון כהן: לא יכולנו לכסות את כל הדברים, אבל רוב הדברים כוסו, גם שינינו בחקירה את הנושא של הביטוח של הפקחים, על-מנת שאם הם הולכים למשימה יחד עם השוטרים, שמעמדם יהיה פחות או יותר זהה.
אמנון כהן: אמנם לא המשרד לביטחון פנים מבטח אותם בפעילות הזאת אלא רשויות מקומיות, אלא זה קיבלנו בלבטים קשים את ההסכמה של הגורמים, של משרד המשפטים, וגם רצינו בצד השני לבטח את הפקח בביטוח צד ג', פיצוי של פקח שנפגע בעת מילוי תפקידו, כי אם אמרנו שפקח עשה את מלאכתו, וכתוצאה מעשיית מלאכתו נפגע אזרח, ואם זה מוצדק, על-פי עבודתו, כמובן, הוא יפנה עירייה ויקבל את הפיצוי, אבל במקרים מסוימים, שאנחנו מדברים, שלא יהיה מצב שלא יהיה 100 אחוז מבוטח, אם הוא לא עבד ראוי, כלומר אם הוא פעל מעבר לסמכותו, ועשה את העבודה, אחרי שבודקים את התלונה, אז גם הוא, שיידע, שיכול להיות שייתבע לבד, הפקח, כמו שכל אזרח יכול להתלונן, אם הוא רואה שהופעל נגדו כוח לא מידתי.
אמנון כהן: אז במקרים שהוא הפעיל סמכות, לפי מה שמותר, לפי מה שהוכשר, כמובן, יש לו הביטוח של העירייה; במקרים מסוימים, כמובן, אפשר יהיה לתבוע את הפקח לבד.
אמנון כהן: רצינו שמכל דבר הוא יהיה מכוסה.
אמנון כהן: פה יש התנגדות, שזה נוגד חקירות אחרות, לגבי דברים אחרים, אז אנחנו לא רוצים שהחוק לא ייצא לדרך בגלל סיבה כזו או אחרת.
אמנון כהן: אנחנו מציינים שזה פילוט, ונבחן את הדברים גם במהלך הדברים שפועלים.
אמנון כהן: אולי תוך שלושה חודשים נקבל דיווח, כמו שנכנסנו לחוק, מראשי רשויות – שלושה חודשים, חצי שנה, נראה אם יש עוד בעיות שמתעוררות עקב הפעילות הזאת – כמובן, אנחנו מעמידים את הוועדה לרשות המשרדים ורשויות מקומיות שנכנסות לפילוט, לשינויי חקיקה כאלה ואחרים – זה לגבי הסעיף הזה.
אמנון כהן: אם תרצו לנמק כמה משפטים, תוכלו לנמק, ואעלה גם עוד סוגייה שעלתה בדיון, ועקב פנייתם של מספר פקחים לוועדה, שהם פקחים שעובדים שנים רבות בעיריות כפקחים רגילים, נותנים את השירות לאזרח, והיום חלקם יקבלו הסמכה של פקחים שהתלוו לשוטרים נגד אלימות, לטובת איכות חיים, ולכן, בגלל שהשוטרים, אין עליהם החוק של עבודה ומנוחה, והם למעשה עובדים כל הזמן בכוננות, ויש להם היתר לכך גם מהמדינה, גם מהרבנות, כי הם מתעסקים כל הזמן בפיקוח נפש, לא כך דין הפקחים, ויש פקחים שפנו, ומחייבים אותם כבר ברשויות האלה, שנכנסו לפילוט, שיעבדו בשיתוף פעולה עם השוטר גם בשבת.
אמנון כהן: אני קיבלתי פנייה, דיברו אתי הרבה בטלפון ובמיילים; לא פניתי לאותה רשות, כי חשבתי שאסדיר את זה בחקיקה.
אמנון כהן: פניתי ספציפית לראש עיר מסוים, כדי לדעת אם יש רגישות לנושא הזה, ודווקא זו עיר מעורבת.
אמנון כהן: יש נושאים מסוימים שגם המדינה עושה פיקוח בשבת על המקומות של סופרים ודברים כאלה, לבחון את הדברים, את המחירים, אם אין הפקעת מחירים - שם דווקא מופעלים פקחים לא יהודים, אז חשבתי שגם בעיר מעורבת אפשר בנושאים האלה להעסיק מספר פקחים לא יהודים, שייתנו את המענה בשבת או בחגים, ברגישות הזאת.
אמנון כהן: אותו ראש עיר כתב שמבחינתו כראש עיר, אני יכול להבין אותו, ביטחון האזרחים שלו חשוב יותר מכל דבר אחר, לכן מי שרוצה, שיעבוד, ומי שלא רוצה, שלא יעבוד, ואנחנו, כמובן, רוצים במדינה שוויון, שמי שרוצה לעבוד, שיעבוד.
אמנון כהן: צריך להתחשב ברגישויות, ואני לא רוצה שבתפקיד כזה חשוב לא יוכל להיבחר בחור עם כיפה, שעשה צבא ושירת את המדינה, משכמו ומעלה, לפעמים אקדמאי, איכותי, ורק בגלל שהוא דתי הוא לא יכול להתקבל להיות פקח, או אם יש פסקה של הרב הראשי לישראל, שבגלל שהוא קיבל הגדרה היום, שהוא מתעסק יחד עם המשטרה ומטפל גם בפיקוח נפש, והגדרתו תהיה גם פיקוח נפש דוחה שבת, לכן כל מי שירצה להתקבל, יתקבל, לא יפגע לו בפרנסה, באיכות חייו, אני מקבל את זה.
אמנון כהן: אם זה עדיין לא כך, ואני לא יכול לומר לכל ראש עיר: תפנה לוועדה מיוחדת, שיש ועדה מיוחדת – אמרתם שאם כן, רוצים לקבל אישור, לעבור את החוק של שעות עבודה ומנוחה, אז צריך לעבור דרך ועדה מיוחדת; לא רציתי להפנות את אותו ראש עיר לאותו מקום, אבל אם תגידו שיש פתרון אחר, אני פתוח, ולא רוצה לחבל או למצוא קנטרנות.
אמנון כהן: אלה דברים שעלו, ואם יש פתרון – יואל, אתה גם יצירתי, יחד עם היועצת המשפטית של הוועדה, מירי, מצאתם נוסחה, כמעט לכל דבר מצאתם פתרון, ומאיר גם ניצח על המנגינה, נציג האוצר, משרדי הפנים, המשפטים – אני מודה לכל אחד שהיה שותף למצוא פתרונות למה שהעלינו.
אמנון כהן: לנושא הזה לא ראיתי פתרון, והעליתי את זה לפני הסמנכ"ל שלך.
אמנון כהן: אם לא תמצא מקום, אנחנו נחפש מקום בחקיקה - לא הייתי רוצה.
אמנון כהן: גם לא הייתי רוצה למנוע, שמישהו, בגלל שיש לו כיפה, יגיד: לא רוצה להסתבך אתו, לא יקבל אותו לעבודה.
אמנון כהן: אני בדילמה כיושב-ראש ועדה, אבל הבטחתם פתרון, וחשבתי שעשיתם שיעורי בית, כשישבתי פה עם המשנה למנכ"ל.
אמנון כהן: ישבתי אתו, הוא אמר שימצא פתרון תוך שעה, ומירי אמרה לי הבוקר שהוא התחיל לטפל, ולא סיים את הטיפול.
אמנון כהן: יואל, איך מוצאים את הפתרון?
אמנון כהן: הנושא שאתה מבקש רביזיה, אני בולע צפרדע ענקית כזאת, כי גם באת לקראתנו בתו תקן, ותקן כליאה.
אמנון כהן: אתה עזרת.
אמנון כהן: איך אני פותר את הבעיה הזאת?
אמנון כהן: יש פתרון?
יואל הדר: מצד אחד בולע את הצפרדע, מצד שני רוצה שישמרו שבת – שני הדברים האלה לא מסתדרים לי יחד...
יואל הדר: אולי צריך לקבל פסק הלכה מהרב עמאר, לבקש פסק הלכה.
אמנון כהן: נסכם את הנושא – המשרד לביטחון פנים בשיתוף עם יושב-ראש ועדת הפנים והגנת הסביבה יכינו מכתב בשיתוף פעולה, לאחר שבמכתב המשרד יכין את כל העבודה שמתבצעת בשוטף, עם לוח הזמנים – חול, שבת, חגים, בכל עיר כדוגמת העיר לוד – יכול להיות שגם בערים אחרות יהיו אזורי בילוי, שיצטרכו שם פיקוח גם בערבי שבת, בחגים, ולכן תמצאו את הפתרון הזה.
אמנון כהן: נפנה לרב כדי לקבל הסמכה, אם הוא יקבל כמו מעמד של שוטר, ואם לאו, שנינו נשב לשולחן, נמצא פתרון הולם לסוגייה הזו.
אמנון כהן: ובינתיים, איך זה יהיה בחוק, שאנחנו משנים את הסעיף הזה?
עידו בן-יצחק: סעיף 17: "לא יוסמך פקח עירוני כפקח מסייע, אלא אם כן הרשות המקומית ביטחה אותו לשם הבטחת פיצויו, אם ייפגע בעת מילוי תפקידו לפי פרק זה".
מירי פרנקל-שור: אני רוצה לומר לפרוטוקול, שהעיר יואל, שהוא לא ייפגע, אם הוא זכאי לזכויות על-פי דין אחר.
מירי פרנקל-שור: היתה לך הערה – נכניס גם את האמירה הזאת.
הילה דוידוביץ': רק את הרישא אתם רוצים להשאיר?
מירי פרנקל-שור: כן, רק "בעת מילוי תפקידו", ואת הסיפא.
תמר קלהורה: ביטוח מפני מי?
מירי פרנקל-שור: אם ייפגע.
תמר קלהורה: שהפקח עצמו ייפגע – רק את זה אתם רוצים?
אמנון כהן: זה מה שדיברנו.
תמר קלהורה: אנחנו לא מדברים על צד ג'.
מירי פרנקל-שור: זה הרביזיה.
תמר קלהורה: כמו ביטוח תאונות אישיות.
אמנון כהן: יואל, סגור?
הילה דוידוביץ': אנחנו מתנגדים.
הילה דוידוביץ': אני רוצה להסביר מה הבעייתיות פה.
אמנון כהן: את כל ההתנגדויות שלכם שמעתי בוועדה, הרבה מאוד דיונים היו פה.
אמנון כהן: למרות ההתנגדות שלכם ראינו לנכון כוועדה להכניס סעיפים נוספים.
אמנון כהן: הכנסנו סעיפים נוספים בניגוד לרצונכם.
אמנון כהן: עכשיו אני לא רוצה שתגישו הסתייגויות למליאה – אנחנו רוצים בתיאום לעשות.
אמנון כהן: סעיף אחד קריטי, שאמרתם שיכול לתקוע את החוק, ואין כוונת הוועדה שתתקעו את החוק, שנתקע את החוק גם אני, שלא יהיה מצב, שלא נעמוד בגזירה שהטלנו על רשויות מקומיות או גוף כזה או אחר, וכתוצאה מכך לא ייצא חוק לפועל.
אמנון כהן: אז סעיף אחד, שהפריע – לא כל הסעיפים, שיש אי-הסכמות, אני הולך לפתוח אותם; רק הסעיף הזה, שדיברתי.
הילה דוידוביץ': הסעיף של הביטוח.
אמנון כהן: לא על צד ג'.
אמנון כהן: כן, מה?
הילה דוידוביץ': היום כל אזרח זכאי לביטוח מכוח חוק ביטוח בריאות ממלכתי, כלומר אם הוא נפגע במהלך עבודתו, הוא רשאי לתבוע את זכויותיו מביטוח לאומי.
הילה דוידוביץ': אנחנו חושבים שכאן מדובר בתוספת, כלומר ביטוח שכל מה שלא מכוסה במסגרת הביטוח הלאומי.
הילה דוידוביץ': אנחנו לא רואים הצדקה, להבחין לעניין הזה בין פקח מסייע לכל עובד אחר של הרשות.
אמנון כהן: שוב – הפקח המסוים מקבל סמכויות נוספות, אני חושף אותו לבעיות נוספות, לדברים נוספים, שלא היה עושה אותם כמו אזרח רגיל; לפעמים גם לא כמו אותו פקח, שהיה בתפקידו הקודם.
אמנון כהן: הוא הולך לקבל סמכויות נוספות.
אמנון כהן: אם כתוצאה מהסמכויות האלה בעת מילוי תפקידו הוא נפגע, אני חייב לתת לו ביטוח.
אמנון כהן: כתבתי מה שכתבתי.
הילה דוידוביץ': יש עוד בעיה, שכבר הסבירו החברים מאגף שוק ההון, אבל הרשות תפצה אותו, כלומר אתה רוצה לבטח חשש, שלרשות לא יהיה מספיק כדי לפצות אותו על הנזק שנגרם לו.
הילה דוידוביץ': הרי הוא עובד של הרשות.
אמנון כהן: אני לא פותח דיון.
אמנון כהן: גם לא מאשר הסתייגות.
אמנון כהן: אין זמן.
אמנון כהן: אמרתי 10 דקות, תיקון.
אמנון כהן: תביא את האוצר עכשיו, יגיד – יבקשו כסף על הביטוח.
יואל הדר: מאיר, יש לך בעיה עם החלק הראשון?
מאיר בינג: אני פחות אוהב, אבל הסכמנו לזה.
אמנון כהן: אני סיכמתי דברים.
אמנון כהן: כמו שאתך סיכמתי ולא העליתי, גם אתה אל תעלה דברים חדשים עכשיו.
אמנון כהן: אני לא משנה כלום.
אנסטסיה מיכאלי: אנחנו לא הכרנו את הצעת החוק- - -
אמנון כהן: החוק מסתובב כבר שנה במסדרונות הממשלה, זהו, נגמר.
אמנון כהן: אני לא פותח דיון על הנושא הזה.
אמנון כהן: רק את הסעיף הזה פתחתי – אמרו שהפריע, ואני מצביע.
אמנון כהן: מי בעד ההסתייגות, כמו שהקריא היועץ המשפטי של הוועדה?
מאיר בינג: מה שהיועצת המשפטית אמרה, רק עידו לא הקריא את זה, שאם יש לו משהו לפי כל דין – ביטוח, צריך להכניס את זה גם.
אמנון כהן: היא אמרה את זה.
אמנון כהן: מי בעד התיקון שהוצע על-ידי היועץ המשפטי של הוועדה?
אמנון כהן: הצבעה בעד – פה אחד האישור עבר.
אמנון כהן: האישור עבר.
אמנון כהן: תכינו את זה למליאה, כי אני מחכה להכניס אותו לספר החוקים של מדינת ישראל.
אמנון כהן: על סדר היום: דיווח נציבת קבילות שוטרים וסוהרים.
אמנון כהן: אני מברך את השר לביטחון פנים, שמצא את הזמן לבוא יחד אתנו, לקבל יחד את הדוח.
אמנון כהן: אני משבח את העבודה שנעשתה בתקופה, כל שנה ושנה הוועדה מקבלת את הדוח, ואחד הגופים החשובים בנושא הזה, במסגרת הזאת, בפעילות של השוטרים במשרד של אדוני זאת העבודה הזאת, שאפשר, כל אחד שנפגע, או כל אחד שחושב שנעשה לו משהו, לא מה שמגיע לו, ומגיע לו יותר, ולפעמים בלהט העבודה אנחנו עובדים, גם מפקדים, לפעמים לא רואים את האדם שעושה את העבודה בשטח, ואז יש לו מין אמא, שאפשר להתלונן או להגיד שנעשה עוול כזה או אחר, ואני חושב, אדוני השר, שצריך לתת מעמד מיוחד לפעולה הזאת.
אמנון כהן: כמו שאנחנו מכירים את הפעולה בצה"ל של נציב קבילות החיילים, שיש לו גם מעמד בכיר וטוב, גם פה אני יודע שיש מעמד בכיר, ואני יודע שאדוני מחזק את הפעילות הזאת, גם שומע מה שאומרים, ואם נעשה עוול, מייד נכסים ומטפלים, אבל עדיין אנחנו צריכים להגיע למצב, שאף אחד לא יחשוש להגיע כמו לאמא – לפתוח את הלב, לשמוע.
אמנון כהן: לפעמים עצם השמעה, אתה רואה במערכת כשל, אם יש מישהו שנפגע כתוצאה מעבודה יום-יומית, לכן אנחנו צריכים לחזק את הפעילות הזאת.
אמנון כהן: בפתיחה נדאג לטקס, שתציגו לנו את הדוח, ואז אנחנו נפתח את הדיון, ניתן את זכות הדיבור לשר.
אמנון כהן: נלמד את הדוח הזה, נסייע, כל מה שאפשר.
אמנון כהן: תקציבים יש לכם מספיק לפעילות שוטפת?
חנה קלר: תמיד צריך עוד תקציבים.
אמנון כהן: לנושא הזה יש?
אמנון כהן: חלק מהעניין.
אמנון כהן: כי השר דיבר, שהוא רוצה שיהיו ועדים במשטרה, לאגד.
אמנון כהן: אני מבין מאיפה זה בא, אדוני.
אמנון כהן: כמובן, אנחנו רוצים שהאנשים האלה, שנמצאים בחזית של החברה הישראלית, שעושים מלאכתם נאמנה, יקבלו גם שכר ראוי.
אמנון כהן: אנחנו עובדים בשיתוף פעולה בנושא הזה, שכר שוטרים, יחד עם חבר הכנסת אריה ביבי, שגם אתמול ישבנו עם הגמלאים, שנתנו את תרומתם, כמעט 40 שנה כל אחד מהם לחברה, ומשתכרים היום פנסיה של רעב.
אמנון כהן: ראיתי אתמול – כל כך התרגשתי, זה כמו אבא שלי, יושב מולי – מראה לי סכום של 2,500 שקל שהוא מקבל, וציינתם אתם גם בדיון הקודם, שהם הולכים לקבל ארוחות חמות כמו נזקקים, כי אין להם מספיק כסף; גם תרופות.
אמנון כהן: אדוני, אתה יודע שאתה עובד על זה במרץ.
אמנון כהן: אתמול שוחחנו גם עם המפכ"ל, שעובד גם במרץ, שוחחתי גם עם סגן שר האוצר, כפי שהבטחתי, גם אתמול הוא ישב אתנו, גם עם הממונה על השכר, מר לוין.
אמנון כהן: הבטחתי לך אז שתוך שבועיים-שלושה נגמור את זה - עומד אוטוטו להסתיים.
אמנון כהן: אם זה היה נושא אחד, מזמן היה נגמר, אבל זאת פעולה מורכבת, גם חלק מהדברים מחוברים לצבא – זה לא רק שוטרים מתחילים; יש גם נג"דים, שצריך לפתור גם את הבעיה שלהם, גם פנסיונרים, שלא נשכח אותם אף פעם.
אמנון כהן: בשלב הזה, כבוד השר, ניתן לך את זכות הדיבור, וגם את תגידי כמה דברים חשובים שיש שם, וגם אנחנו עומדים לרשותכם תמיד, כוועדה, אם צריך לעזור, בשמחה.
אמנון כהן: כבוד השר, בבקשה.
יצחק אהרונוביץ': בוקר טוב, אדוני היושב-ראש, חבר הכנסת אריה ביבי.
יצחק אהרונוביץ': נמצאים אתנו הנציב אהרון, יצחק הסמפכ"ל, ראש אמ"ש של השב"ס, שנמצאת אתנו, וכמובן, נמצאים פה כל מי שמתעסק בנציבות, וחנצ'וק, שמגישה היום את הדוח ה-29 של הנציבות.
יצחק אהרונוביץ': חנצ'וק בעברה היתה קצינה בכירה במשטרה, ניצב במשטרה, והיום היא מתעסקת בזה.
אמנון כהן: אני אוהב את מילת החיבה הזאת, כמו אמא.
יצחק אהרונוביץ': כולם קוראים לה כך, אז אני גם קורא לה.
יצחק אהרונוביץ': היא עושה עבודה מצוינת, ואני מברך אותה ומודה לה על כל מה שהיא עושה.
יצחק אהרונוביץ': הדברים הבולטים, כפי שאתה מכיר גם בוועדה אצלך, אנחנו מדי פעם דנים, אבל הקדשת לזה ישיבה מיוחדת, זה נושא השכר.
יצחק אהרונוביץ': זה עולה בצורה בולטת בקבילות של השוטרים, של הסוהרים, כמות נפח די גדול.
יצחק אהרונוביץ': אם אני מחבר גם את תנאי השירות, זה שני דברים מרכזיים – גם השכר וגם תנאי השירות, שדיברתי אצלך בוועדה לא פעם ולא פעמיים, ואמרתי שאני מוכן ללכת לצעד קיצוני, גם ללכת ולהקים ועד, כי אני מרגיש שאין ועד לשוטרים, ואנחנו, גם הוועדה וגם אני כשר, חייבים לתת להם את הגיבוי.
אמנון כהן: אנחנו הוועד שלהם.
יצחק אהרונוביץ': אתה ואני וכולנו צריכים לדאוג להם.
יצחק אהרונוביץ': נושא השוטרים צריך לבוא לידי פתרון.
יצחק אהרונוביץ': אני מקווה שיימצא הפתרון בימים הקרובים, כי אחרת ננקוט בכל הצעדים האפשריים.
אמנון כהן: אנחנו אתכם בזה.
יצחק אהרונוביץ': אני מקווה שבאוצר האסימון ירד.
יצחק אהרונוביץ': דיברתי עם ראש הממשלה גם ביום שני האחרון.
יצחק אהרונוביץ': אני מקווה.
יצחק אהרונוביץ': זה נראה קרוב, אבל עד שזה לא חתום, אנחנו עדיין בתקווה.
יצחק אהרונוביץ': נקווה שיימצא הפתרון, ואז נעלה את השכר של חמש השנים הראשונות, שזו הבעיה המרכזית, אבל מייד אחרי זה, גם אמרתי את זה לממונה על השכר, ללוין, נפתח במשא ומתן לגבי הגמלאים.
יצחק אהרונוביץ': הגמלאים - 2,000, 3,000 שקל – אי-אפשר להמשיך במצב הזה.
יצחק אהרונוביץ': הנושא של ההיצמדות לצבא, לשב"כ, למוסד הוא היצמדות, יש לנו הסכמים, ונכון יהיה להמשיך להיצמד, אבל בנושא ההיפרדות מהגמלאים, כדי לתת להם את מה שמגיע להם, והם לא צעירים, אנחנו נפתח במשא ומתן עם הממונה על השכר.
יצחק אהרונוביץ': אני מקווה שגם שם נביא בשורות.
יצחק אהרונוביץ': שם נראה לי יהיה משא ומתן הרבה יותר מהיר, כי יש עניין גם לאוצר וגם לנו להתקדם.
יצחק אהרונוביץ': יש מי שמלווה את הגמלאים ודואג לרווחתם – אני חושב שזה מהלך נכון.
יצחק אהרונוביץ': אני קיבלתי את ההחלטה, להיכנס יחד עם המפכ"ל והנציב למשא ומתן מהיר עם האוצר, מייד לאחר שנסיים את הסדיר, ואני מקווה שזה יהיה בימים הקרובים.
יצחק אהרונוביץ': אלה שני הדברים המרכזיים.
יצחק אהרונוביץ': לי חשוב לומר, ואמרתי יותר מפעם אחת לחנצ'וק, שחשוב שהשוטרים והסוהרים ירגישו שיש להם כתובת מעבר לרמת הפיקוד, כלומר כשרמת הפיקוד לא פותר את הבעיות, או כשלא נענים, יש להם מישהו במשרד שמקבל את התלונה, שמבין אותם ודואג להם, וגם מנסה לפתור את הבעיה.
יצחק אהרונוביץ': לפעמים גם מקדמים כל מיני מטרות של הארגונים עצמם, שמדי פעם נשכח, והעשייה היא רבה, וגם משנים נהלים, ואם יש צורך, בדברים האלה לא פעם ולא פעמיים, מאחר שהדברים לא ברורים מספיק ואפורים, חנצ'וק בדוח הזה שמה את הדברים בצורה ברורה, ומאירה את הנושאים עצמם.
יצחק אהרונוביץ': מה שחשוב באמת זה היישום של הדוח עצמו, לכן נמצאים פה ברמת פיקוד הכי בכירה, כדי ליישם את הדוח.